इंदौर। इंदौर में स्वंत्रतता दिवस के पूर्व मुस्तैदी की लाख दलीलें दी जा रही हों लेकिन प्रशासन की मुस्तैदी के सभी दावे खोखले साबित हो गए। स्वतंत्रता दिवस के दो दिन पहले हुड़दंगियों ने रेलवे स्टेशन पर जमकर हंगामा किया। दरअसल, बिहार से रेलवे की परीक्षा देने आये अभ्यार्थियों ने स्टेशन परिसर पर जमकर हंगामा किया। इन बवालियों को रोकने में पुलिस को खासी मशक्कत का सामना करना पड़ा। बिहार से आए इन बवालियों की शिकायत थी कि टीटी ने इनके साथ अभद्रता की और मारपीट भी की गई है।